Rækjuverksmiðja Ísafjarðar

Rækjuverksmiðja Ísafjarðar var verksmiðja sem var stofnsett á  kreppuárunum og tók til starfa 23. júní 1936. Hún var í eigu Ísafjarðarbæjar og var í húsnæði í Neðstakaupstað. Þar var rækja pilluð, lögð í dósir og soðin niður. Norðmennirnir Ólsen og Syre veiddu rækjur og seldu til vinnslu í verksmiðjuna en þeir höfðu þá fundið góð rækjumið í Hestfirði. Verksmiðjustjórar í rækjuverksmiðjunni voru Þorvaldur Guðmundsson sem seinna varð þekktur sem Þorvaldur í Síld og Fisk og Tryggvi Jónsson frá Akureyri sem stofnsetti seinna niðursuðuverksmiðjuna Ora. Sumarið 1936 störfuðu 50 manns við rækjuvinnsluna.

Tengt efni
 Rækjuveiðar
 Rækjuvinnsla á Íslandi
Heimild
 Rækjuveiðar og vinnsla við Ísafjarðardjúp, Ægir, 9. Tölublað (01.09.1985), Blaðsíða 495
Tenglar
 Mynd af stúlkum að pilla rækjur  í Rækjuverksmiðju Ísafjarðar 
 Mynd af Þorvaldi Guðmundssyni við suðupott Rækjuverksmiðju Ísafjarðar 

Flokkur:Ísafjörður
Flokkur:Fyrirtæki á Vestfjörðum